Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişê artêşa tirke de eşkerayîye daye. HPGyî bi wesîleya serrgêra şehadetê ci Ronayoxanê PKKyî ra Hayrî Dûrmûş yad kerd û çalakîyê ke semedê yadkerdişê ci ameyî kerdene pare kerdî:
Zap
11ê êlule de îşxalkerê ke ver bi mewzîyanê şer yê Şehîde Aryene yê Çemçoyî aver şiyênî hetê hêzanê ma ra pê çekanê giranan ameyî pirodayene.
Hemleya Şorişgêre ya Şehîd Savaş Maraşî ya Cengê Xebûrî
11ê êlule de Warê Xovedayîşî yê Girê Cûdîyî de îşxalkeranê ke waştêne pê bombaya nuklere û çekanê kîmyewîyan hêriş bikerî hetê hêzanê ma ra pê çalakîya sabotajî ameyî pirodayene. Warê Xoverdayîşî yê Girê Amedîyê de teqaberê îşxalkeran hetê hêzanê ma ra ameyî îmhakerdene.
Eynî roje Warê Xoverdayîşî yê Girê Cûdîyî de îşxalkerê ke ver bi tunelanê şerî yê Şehîd Çekdarî aver şiyênî hetê hêzanê ma ra gerîyayî binê kontrolî û bi taktîkê sabotajî ameyî pirodayene. Çalakîya bikoordîne de tewr tay 10 îşxalkerî ameyî cezakerdene û 4 îşxalkerî ameyî cezakerdene. Îşxalkerê ke yewê înan payeberz o nameyê înan wina yê: Savaş, Fatîh, Serkan, Burak, Naci, Harun, Mert, Oguz û Fûat. Seba ke çeke û malzemeyê îşxalkeran ma mekewê pê teyarayanê şerî û obusan dîyayî bombayan ver.  Droneyêko ke serê warê çalakîye ra gêrayêne ameye war. Dima ra 2 îşxalkerî ameyî pirodayene. Îşxalkeran warê cenazayanê leşkeran da adir verî û cenazeyî vêşnayî. Zafê cenazayanê îşxalkeran destê hêzanê ma de yê.
1ê êlule de dewanê qezaya Geverî ya Colemêrg de artêşa tirke operasyono hîra da destpêkerdene. Operasyono ke dewanê Memkawa, Yekmala Jor, Yekmala Jêr û Meşkanî de ame kerden heta 6ê êlule dewam kerd.
Bombarduman
11ê êlule de Warê Xoverdayşî Girê Bihar, Girê Cûdî, Sîda, Gir FM, Şikefta Birndara, Şehîd Fedakarî pê teyarayanê şerî, helîkopteranê hêrişî û obusan dîyayî bombayan ver.
